
Програмна система на ДГ" Здравец" за учебната 2026/2027г.
Издателство КЛЕТ „Моите приказни пътечки“
Основание, същност
На основание чл.29 от Наредба №5/03.06.2016год., глава 3, раздел Първи, Детското заведение изработва част от своята Стратегия и прилага Програмна система / Пр С/,която приема с решение на Педагогически съвет.
Програмната система е цялостна концепция за развитието на детето с подходи и форми на педагогическо взаимодействие, подчинени на обща цел.
Тя създава условия за придобиване на компетентности по седемте ОН за всяко дете, отчита спецификата на ДЗ, съответства на интересите, възможностите и възрастовите характеристики на децата.
Структура
1. Подходи на педагогическо взаимодействие
Водещи подходи, които педагогическите специалисти от ДГ "Здравец" ще прилагат в своята работа и които ще бъдат ключови за постигане на глобалната цел на Стратегията са:
· Хуманно-личностния подход към всяко дете
· Системно-структурен подход
· Ситуационен и дейностен подход
· Програмно-целеви подход
· Диагностичен подход
· Локалност и глобалност
· Екологичен подход
· Комплексно- интегрален подход
· Индивидуален подход
· Общностен подход
· Конструктивизъм
2. Форми на педагогическо взаимодействие:
Педагогическото взаимодействие е процес, насочен към постигането на определен очакван резултат, свързан с цялостното развитие на детето, в който основни участници са детето и учителят. В процеса на педагогическо взаимодействие учителя трябва да използва игровата дейност за постигане на обучението по седемте образователни направления /български език и литература, математика, околен свят, изобразително изкуство, музика, конструиране и технологии и физическа култура/.
Подбора на формите на педагогическо взаимодействие зависи от закономерностите в психичното развитие, възрастта на децата, етапа на обучение и индивидуалните особености.
В детската градина се използват основна и допълнителна форма на педагогическо взаимодействие.
Основна – това е педагогическата ситуация /тя се организира само в учебно време/.
В зависимост от степента на самостоятелност се избира една от трите и разновидности обучаваща, игрово- познавателна или практическа ситуация. В детската градина играта е водеща дейност по отношение на останалите.
В обучаващата ситуация децата овладяват основополагащи знания, умения, морални и естетически ценности и преобладават информационно- познавателни методи наблюдение, разказ, беседа, демонстрация, познавателни игри.
В игрово – познавателната ситуация социалният и когнитивен опит се добива чрез всички видове игри сюжетни, игра драматизация, конструктивни, етюди, автодидактични, музикално - подвижни, подвижни.
В практическата ситуация децата извършват продуктивни дейности – игри- упражнения, моделиране, рисуване, конструиране, експериментиране, елементарни форми на труд.
Преобладават практико-изпробващите методи.
Допълнителна форма – чрез нея се разширяват и усъвършенстват компетентностите на детето по седемте образователни направления според държавния образователен стандарт и допринасят за разнообразяване живота на детето.
Такива форми са: утринната гимнастика, подвижните и спортни подготвителни игри в 10:30 часа, екскурзии, развлечения и празници, посещения на куклен театър в и извън детската градина, детска опера и др. Организират се както в учебно време, така и в неучебно време, извън времето за провеждане на ситуациите. Утринната гимнастика присъства ежедневно в режима на всички групи. Провежда се сутрин в 8:30 часа. Тя има хигиенни и оздравителни задачи, затвърдява двигателни навици и възпитава нравствено волеви качества у децата. При провеждането и се спазва принципа за възрастова диференциация и постепенно повишаване на натоварването.
Подвижните и спортно подготвителните игри се редуват през ден в 10:30 ч. Имат развиващ, оздравителен и възпитателен ефект. В първа и втора група се подбират 3-4 игри предимно сюжетни музикално - подвижни, в подготвителните групи 4-5 игри с по-сложен сюжет, щафетни, състезателни игри. В спортните игри се изпробват елементи от детските спортове, развива се отношение към спорта и превенция на затлъстяването в ранна възраст.
Разходките и екскурзиите са начин децата да контактуват непосредствено с природата, да натрупват впечатления, да развиват екологичната си култура, да играят.
Допълнителните форми / ДФ/ на педагогическо взаимодействие са тези, които се организират ежедневно, по преценка на учителя в рамките на деня в детската група. Чрез ДФ се разширяват и усъвършенстват компетентностите по Държавните образователни стандарти с цел разнообразяване живота на детето и цялостното му личностно развитие.
ДФ се организират извън времето за провеждане на ПС. Те могат да бъдат утринно раздвижване, подвижни игри, дидактични и творчески игри, разходки, излети посещение на обекти творчески изяви и презентации на детски таланти, екскурзии сред природата и др. Те са незадължителни и нерегламентирани. Могат да се осъществяват с цялата група, с подгрупа или индивидуално с определени деца.
3. Разпределение на формите на педагогическо взаимодействие
Брой педагогически ситуации седмично по възрастови групи и образователни направления съгласно Наредба № 5/ от 03.06.2016г. за предучилищно образование.
Брой на педагогическите ситуации по образователни направления за учебната 2026/2027год.
	Образователно
направление
	Първа 
Възрастова група
	Втора
Възрастова група
	Подготвителна група – 5 год.
	Подготвителна група – 6 год.

	Български език и литература
	1
	2
	2
	3

	Математика
	1
	1
	2
	3

	Околен свят
	1
	2
	2
	2

	Изобразително изкуство
	2
	2
	2
	2

	Музика
	2
	2
	2
	2

	Конструиране и технологии
	1
	1
	2
	2

	Физическа култура
	3
	3
	3
	3

	Основни форми
	11
	13
	15
	17

	Допълнителни форми
	19
	17
	15
	11



Подбора на формите на педагогическо взаимодействие зависи от закономерностите в психичното развитие, възрастта на децата, етапа на обучение и индивидуалните особености.
Програмната система е създадена в името на детето, в помощ на учителя и в подкрепа на родителя.
Програмна система подпомага учителя , за да осигури условия за пълноценно детско развитие, така че:
1. Детето да е спокойно, щастливо, уверено и успешно да наблиза в света, чрез игри, познание, радост и творчество.
2. Учителят уверено и с удоволствие да постига по-добри резултати, в ежедневната си работа с децата и родителите.
3. Родителят да „израства” заедно с детето си, като го подкрепя в развитието,  подпомага разгръщането на неговия потенциал,
4. Родителят и учителят имат споделени отговорници относно детето, които реализират в сътрудничество в името на детето.
5. Основните принципни положения , които са залегнали в Програмната система са:
· Детето -център и субект на педагогическо взаимодействие.
· Детето е различно, уникално и неповторимо в този свят както и ние неговите учители и
· родители.
· Отношението към детето би трябвало да е уважение към неговата личност и подкрепа на неговата уникална индивидуалност.
6. Включване на „различното „дете в живота на групата „отношението на децата към него в групата и родителите на децата от групата.
7. Педагогическото взаимодействие да е насочено към придобиване на съвкупност от компетентности - знания, умения и отношения „необходими за успешното преминаване на детето към училищното образование.
8. Интегриране на образователното съдържание по всички образователни направления.
9. Проследяване на постиженията на детското развитие и трите етапа на учебния процес:
· възприемане на информацията
· разбиране
· прилагане на знанията и умения на /информацията / в нови и непознати условия, задачи и ситуации. 
4.Организация на деня - дневен режим
5. Тематично годишно разпределение за всяка възрастова група
· Разработва се от учителите по възрастови групи като се отчитат интересите на децата и
· спецификата на ДЗ. Осигурява ритмично и балансирано разпределение на съдържанието по ОН.
· Варианта за изработване на тематичното разпределение е по избор на учителите
· Утвърдените от Директора тематични разпределения се съхраняват от учителите на групата заедно с дневника на групата.
· Темите „които ще се реализират в съответния месец имат глобален характер , реализират се чрез една или няколко ПС и дават възможност за придобиване на компетентностите от различните ОН.
Тематичното разпределение може да се преструктурира при възникнали обстоятелства от обективен характер. Това се отнася за конкретната група и се представя на Директора за утвърждаване. Съхранява се от учителите заедно с дневника на групата.
При реализирането на програмната система очакваме следните резултати:
1. Да постигнем целта на образователния процес при обучението, възпитанието и социализацията детето в предучилищна възраст.
2. Общо психическо и личностно развитие на детето чрез играта в групата
3. Тематично и компетентно разпределение на съдържанието по образователни направления за всяка възрастова група.
4. Сътрудничеството между детска градина и родителската общност в процеса на възпитание, обучение и социализация на детето да бъде ползотворна и ефикасна.
5. Проследяване на входно, изходно ниво и резултатите от обучителния процес на детето от предучилищна възраст.
6. Постигане на оптимално взаимодействие между детската градина и други педагогически специалисти и институции допринасящи и подпомагащи дейността на детската градина в образователния, обучаващ, възпитаваш и социализираш процес на детето.
6.Механизъм за взаимодействие между между детската градина и други педагогически специалисти и институции, подпомагащи дейностите на детската градина.
Участници в Предучилищното образование са децата, учителите и родителите „Директора. Сътрудничество и взаимодействието между участниците в ПУО се осъществява при условия и по ред определени в ПДДГ /Правилника за дейността на детската градина /. Част от механизма за взаимодействие са и Плановете за работа с родителите по групи.
6.1.Форми на сътрудничество между детската градина и семейството:
Индивидуални форми:
· Индивидуални форми между учителя и родител - първоначален, опознавателен, информативен, рутинни.
· Индивидуални консултации.
· Съобщения - телефонно обаждане, скайп разговор
Групови форми:
· Родителска среща
· Група за подкрепа на родителите
· Тренинг с родителите
· Участие на родители в процеса на предучилищното образование
· Сайт на детската градина
· Информационно табло за родителите
· Фейсбук на групата електронно портфолио на детската градина
· Портфолио на учителите в групата
7. Проследяване резултатите по образователни направления
Периодичност на проследяване
Описание на проследяване
Входно /матрица/ниво
Справя се самостоятелно при решаване на познавателни задачи по образователни направления
Справя се с насочващи въпроси при решаване на познавателни задачи по образователни направления
Справя се с помощта на учителя при решаване на познавателни задачи по образователни направления
Изходно ниво
Справя се самостоятелно
Справя се с насочващи въпроси
Справя се с помощта на учителя
7.1. Методи и форми за проследяване на резултатите от процеса на образование -
1. Наблюдение
2. Познавателни задачи
3. Продукти от дейността на децата
4. Социометрични методи
7.2. Форми за проследяване на постиженията:
Портфолио: резултатите се оформят в самостоятелна бланка
7.3. Критерки:
· физическо развитие
· познавателно развитие
· езиково развитие
· социално развитие
· емоционално развитие
7.4. Методи за проследяване на постиженията:
1. Наблюдение
2. Познавателни задачи за установяване постиженията на децата при входното и изходното ниво
3. Продукти от дейността на децата
4. Социометрични методи
7.5. Форми за проследяване на постиженията:
1. Индивидуални групови
2. Ежедневни: периодични
Изготвя се портфолио за всяко дете, като резултатите се оформят в самостоятелна бланка по следните критерии:
Физическо развитие:
Познавателно развитие:
Езиково развитие;
Социална развитие:
Емоционално развитие
Портфолиото на детето се предава на родителите в края на четвърта подготвителна група.

